cyanic-selkie/wikianc huggingface dataset:
पाकिस्तान धितोपत्र विनिमय बजारमा आक्रमण
उत्तरदायी
बलूचिस्तान मुक्ति सेनाको "मजेद ब्रिगेड" भनेर आफूलाई चिनाउने एउटा समूहले एउटा टुइटर खाता मार्फत उक्त हमलाको जिम्मेवारी लिएको छ। प्रवक्ताले सबै आतङ्कारीहरूले आत्मघाती हमला गरेको बताएका थिए। तथापि, बलूचिस्तान मुक्ति सेनाको दावी पुष्टि गर्न नसकिएको हुँदा उनको टुइटर खाता छिट्टै निलम्बित भएको थियो। बलूचिस्तान मुक्ति सेना एक विश्वव्यापी आतङ्कवादी सङ्गठन हो जुन मुख्यतया अफगानिस्तानमा आफ्नो अड्डाहरूबाट सञ्चालित छ। पाकिस्तानका विदेश मन्त्री शाह महमूद कुरेशीले भारतले पाकिस्तानमा शान्ति भङ्ग गर्नका लागि जाल झेल गरेको आरोप लगाएका थिए। पाकिस्तानका प्रधानमन्त्री इमरान खानले संसदलाई "यस आक्रमणको पछाडि भारतको हात छ भन्नेमा कुनै शङ्का नरहेको" बताएका थिए र उनले त्यहाँ दुई महिनादेखि सम्भावित हमला हुने गुप्तचर विवरणहरू आएका थिए। यद्यपि भारतीय विदेश मन्त्रालयले यसमा आफ्नो संलग्नतालाई अस्वीकार गरेको छ र एक विज्ञप्तिमा थप रूपमा "पाकिस्तानले घरेलु समस्याका लागि भारतमाथि दोष दिन नमिल्ने र पाकिस्तान जस्तो नभई कराची लगायत विश्वको कुनै पनि ठाउँमा आतङ्कवादको निन्दा गर्न भारत नहिचकिचाउने पनि बताएको थियो।
घटना पश्चात्
पाकिस्तानको निजी सुरक्षा कम्पनीका प्रमुख कार्यकारी अधिकृतले उनीहरूले आतङ्कवादी हमलामा मारिएका सुरक्षा कर्मीका परिवारलाई आर्थिक सहयोग गर्ने कुरा बताएका थिए। जाफरिया विपत व्यवस्थापन एकाईले, आक्रमणमा मारिएका सुरक्षा कर्मीका घर परिवारलाई जनही २,००,००० रूपैयाँ प्रदान गर्ने घोषणा गरेको थियो।
बहादुरीका कारण दुई प्रहरी जवान मुहम्मद रफिक सोमरो र सिपाही खलील जटोई बलूचलाई नायकको रूपमा स्वागत गरिएको थियो। सिन्ध प्रहरीका महानिरीक्षकले प्रहरी टोलीका लागि २ लाख रुपैयाँको पुरस्कारको घोषणा गरेका थिए भने उनीहरूको अधिकारी मारिए पछि पनि धितोपत्र विनिमय बजारको भवनमा आतङ्ककारीहरूलाई प्रवेश गर्न नदिन उनीहरूसँग लडिरहेका थिए।
प्रतिक्रिया
धितोपत्र विनिमय बजारले आक्रमणको क्रममा पनि व्यापारलाई जारी राखेको थियो। सेयर बजार आफ्नो सामान्य समयमा बन्द भएको थियो। विनिमयको १०० सूचकाङ्क २४२ अङ्कले (०.७१%) ले वृद्धि भएको छ र  ३४,१८१.८० मा बन्द भएको थियो।
प्रतिनिधित्व हिउरिस्टिक
प्रतिनिधित्व हिउरिस्टिक ति घटनाहरुको सम्भावनाबारे निर्णय लिन प्रयोग गरिन्छ जुन घटनाहरुको सम्भावना निस्चित हुदैन्‍।
जब कुनै व्यक्ति सम्भावित कुराहरुको निर्णय लिनका लागि प्रतिनिधित्व हिउरिस्टिकमा भर पर्दछ, त्यो व्यक्तिले गलत निर्णय लिन सक्दछ किनभने केहिकुरा बढी प्रतिनिधि वा सुलभ छ भन्‍दैमा त्यो कुरा बढी सम्भावित हुदैन।
उदाहरण
संयुक्त राष्ट्र अमेरिकामा लाइब्रेरियनहरु भन्दा बढी कृषकहरु छन्। त्यसैले अमेरिकामा एक व्यक्ति कृषक हुने सम्भावना लाइब्रेरियन हुने सम्भावना भन्दा बढी हुन्छ। त्यसैले एक शुशील, अध्यनशील र शान्त मानिसपनि अमेरिकामा लाइब्रेरियन भन्दा कृषक हुने सम्भावना बढी हुन्छ तर हामी प्रतिनिधित्व हिउरिस्टिकको प्रयोग गरेर एक शुशील, अध्यनशील र शान्त मानिस कृषक भन्दा लाइब्रेरियन हुने बढी सम्भावना छ भनेर सोच्छौं।
मोहम्मद अजहरुद्दीन
मोहम्मद अजहरुद्दीन (जन्म: ८ फेब्रुअरी, १९६३, हैदराबाद) भारत राष्ट्रिय क्रिकेट टिमका पूर्व कप्तान हुन । वहाँको जन्म भारतको दक्षिणी भाग हैदराबादमा भएको हो । अजहरुद्दीनले आफ्नो अन्तर्राष्ट्रिय टेस्ट करियरको सुरुवात १९८४-८५ मा इंग्लैंड के विरुद्ध की थी। उन्होंने ९९ टेस्ट मैचों में ४५.०३ की औसत से कुल ६२१५ रन बनाए हैं। इसमें १९९ रन उनका सर्वाधिक व्यक्तिगत स्कोर गरेका थिए । वहाँलाई सन् १९८६ मा क्रिकेटमा दिएको योगदानको कदर स्वरूप भारत सरकारले अर्जुन पुरस्कारले सम्मानित गरेको थियो ।
समापिका देबनाथ
समापिका देबनाथ  एउटा भारतीय चलचित्र र टि.भी. अभिनेत्री र मोडेल हुन्। उनी मुख्य रूपले बङ्गाली र हिन्दी भाषाको चलचित्रमा अभिनय गर्ने गर्छिन । उनले सन् २००७मा "काल" चलचित्रबाट अभिनयको सुरूवात गरेकी थिइन् ।
धामी गाउँ विकास समिति
धामी नेपालको धवलागिरि अञ्चलको मुस्ताङ जिल्लाको एक गाँउ विकास समिति थियो।
जनसङ्ख्या
नेपालको सन् २००१को जनगणना अनुसार धामीको जनसङ्ख्या ८५० थियो।
डीप डाइभ दुबई
डीप डाइभ दुबई दुबईमा अवस्थित 60 m गहिरो डाइभिङ पूल हो। यस पूलमा 14000000 liters पानी रहेको छ। यो पूल संसारको सबैभन्दा गहिरो स्वीमिङ पूल हो।
करोडौं कस्तूरी
करोदा कस्तुरी नेपालका प्रख्यात अभिनेता / निर्देशक हरि बंश आचार्यको जीवनमा आधारित उपन्यास हो। यो अमर न्यौपानेले लेखेका हुन् जसलाई मदन पुरस्कार सम्मानित गरिएको थियो। यो किशोर र वयस्कहरूमा अझै लोकप्रिय छ किनकि यो नाटक, संघर्ष, र सपनाको उत्तम मिश्रण हो। यसबाहेक, यसले सन्देश दिन्छ कि प्रत्येक मानव एक विशेष गुणको साथ जन्मेको छ र यदि मान्यता प्राप्त भयो भने, समय मा सफलता को खजाना हुन सक्छ।
रक अन २
'''रक अन!! २''' (अंग्रेजी :Rock On!! 2) एक भारतीय रक म्यूजिकल, ड्रामा फिल्म हो, जसलाई शुजाद सौदागरले निर्देशन गरेका थिए । यस फिल्ममा श्रद्धा कपूर, अर्जुन रामपाल तथा फरहान अख्तर मुख्य भुमिकामा छन् ।
मनु बनेट
मनु बनेट (जन्म १० अक्टोबर १९६९) एक अस्ट्रेलियन-न्युजिल्याण्डका अभिनेता हुन । उनी स्पार्टकसका क्रिरक्सस्का रूपमा विश्वभरमा चर्चित छ्न् ।
हैदराबाद, पाकिस्तान
हैदराबाद (सिन्धी र ) पाकिस्तानको सिन्ध प्रान्तमा रहृको एक मुख्य शहर हो । यो शहर कराचीबाट १४० किलोमिटर पुर्वमा पर्छ, यो शहर सिन्ध प्रान्तको जनसङ्ख्याको आधारमा दोस्रो ठूलो शहर हो भने पाकिस्तान कै आठौँ ठूलो शहर हो । यो शहरलाई कालहोडा वङ्शका मियान शाह कालहोडा द्वरा १७६८ मा पत्ता लगाईएको थियो ।  यो शहर बेलायती साम्राज्यको शासन कालमा यस शहर सिन्ध प्रान्तको राजधानी थियो भने सन् १८४३ मा कराचीलाई प्रान्तको राजधानीमा सारिएको थियो ।
जनसङ्ख्या
सन् १९९८ को राष्ट्रिय जनगणना अनुसार हैदराबाद शहरको जनसङ्ख्या ५६५,७९९ रहेको थियो भने सन् २०१७ को राष्ट्रिय जनगणना अनुसार यस शहरको जनसङ्ख्या १,७३२,६९३ रहेको छ । पहिले र अहिलेको जनसङ्ख्या ब्रिद्धी ४८.५ % ले बढेको छ । यो शहर पाकिस्तानको ठूला शहर मध्यको सबैभन्दा थोरै जनसङ्ख्या ब्रिद्धी भएको तथ्याङकले जनाएको छ ।
धर्म
हैदराबादमा मुख्यतय सिन्धी बासीहरू बसोबास गर्ने गर्छन् र उनिहरूको धर्म इस्लाम हो त्यसैगरी हिन्दु धर्म मान्येहरू पनि ५.० रहेका छन् र अन्य १ प्रतिशत रहेका छन् ।
अवस्थिति
हैदराबाद शहर २५.३६७ अक्षांश उत्तर ६८.३६७ देशान्तरण र १३ (४३ फिट) मिटरको उचाइका अवस्थित छ । यो शहर इन्दुस नदिको पुर्वी किनारका कराची शहरबाट १५० किलोमिटरको दुरीमा रहेको छ । पाकिस्तानकै सबैभन्दा ठूलो राजमार्ग इन्दुस राजमार्ग र पाकिस्तान राष्ट्रिय राजमार्ग हैदराबादमा आएर जोडिन्छ । हैदराबाद शहरलाई वरिपरी धेरै शहरहरूले धेरेका छन् जसमध्ये ६.७ किलोमिटर (४.२ माईल), जमशोरो ८.१ किलोमिटर (५.० माईल), हटिरीमा ५ किलोमिटर (३.१ माईल) र हसरी ७.५ किलोमिटर (४.७ माईल) को दुरीमा रहेका छन् ।
मौसम
हैदराबाद शहरको मौसम मरुभूमि खालको छ जसमा ग्रिष्म ऋतुमा गर्मी र हिउँदमा न्यानो हुने गरेको छ । वर्षको मध्य अप्रिल देखि अन्तिम जन महिना सम्म यस शहरको तापक्रम सबैभन्दा धेरै हुन्छ जसमा तापक्रम ४१.४ डिग्री सम्म पुग्छ । मे को महिनामा भने सबैभन्दा तेज हावा चल्छ त्यसले धुलो र बादल पनि साथमा ल्याउछ । यस शहरमा हिउँद ऋतुमा तापक्रम अधिकतम २५ डिग्री भने न्यनतम १० डिग्री पुगेको तथ्याङ्कले देखाएको छ । यस शहरको अहिलेसम्मकै सबैभन्दा अत्याधिक तापक्रम ५० डिग्री पुगेको छ जुन २५ मे २०१८ मा मापन गरिएको थियो भने सबैभन्दा न्यून तापक्रम १ डिग्री पुगेको छ जुन ८ फेब्रुअरी २०१२ मा मापन गरिएको थियो ।
सविता लामिछाने
सविता लामिछाने को जन्म पाचथरमा भएको हो । उनी विवाहित महिलाहरूको सौन्दर्य प्रतियोगिता मिसेस नेपाल इन्टरनेशनलमा विजेताको ताज प्राप्त गरेकी हुन् । सविता लामिछाने मिसेस नेपाल २०१५की विजेता हुन ।
साम्पाङ भाषा
साम्पाङ भाषा केन्द्रीय किराँती भाषाहरूको उपसमूह हो।
भौगोलिक वितरण
साम्पाङ नेपालको निम्न स्थानहरूमा बोलिन्छ:
सोफी टर्नर (मोडल)
सोफी टर्नर  (जन्म: अप्रिल ३०, १९८४) एक अस्ट्रेलियन अभिनेत्री, मोडल र रियालिटी टेलिभिजन पर्सनालिटी हुन्। सोफी टर्नरको चर्चा टेलिभिजन सीरिज  सर्च फर अ सुपरमोडल  बाट  चुलिएको हो।
बराम भाषा
बराम (बारामु, भ्रमु) नेपालमा बोलिने एक आलोचनात्मक रूपमा लोपोन्मुख चिनियाँ-तिब्बती भाषा हो। वक्ताहरू नेपालीमा सर्दै छन्।
भौगोलिक वितरण
बराम मध्य र दक्षिणी गोरखा जिल्ला, गण्डकी अञ्चलको डाँडागाउँ र मैलुङ गाविसहरूमा र दोराउण्डी खोला (चोरगेट माथि, कुम्हली नजिकैको पूर्व तर्फ) माथिको तखु गाउँमा बोलिन्छ। धादिङ जिल्लामा करिब ७ वटा गाउँ छन् ।
रश्मी देसाइ
रश्मी देसाइ (जन्म दिव्या देसाइ) एउटा भारतीय टेलिभिजन अभिनेत्री हुन्। उनी कलर्सबाट प्रसारित प्रचलित टेलिभिजन शृङ्खला उत्तरण मा तपस्या ठाकुर (तप्पू)को भूमिकामा गरेको अभिनयको लागि चिनिने गर्छिन । उनी वर्तमानमा हिन्दी, आसामी, बङ्गाली, मणिपुरी र भोजपुरी चलचित्रहरूमा अभिनय गरिरहेकी छिन् ।
स्पिरिटेड अवे
'स्पिरिटेड अवे' एउटा जापानी एनीमेटेड चलचित्र हो।
कथावस्तु
१० वर्षीया किहिरो ओगिनो आफ्ना आमा बुबाको साथ नयाँ शहरमा सर्छिन्। गाडीमा जाँदै गर्दा बुवाले सर्टकट लिएको कारण उनीहरू एउटम रहस्यमयी मनोरञ्नज पार्कमा पुग्छन्। किहिरोको इच्छाविरूद्ध, तिनीहरू यसलाई अन्वेषण गर्न थाल्छन्। घुम्दै जाँदा भोकाएको महसुस गर्छन् र आमाबाबुले रेष्टुरेन्टमा अनाधिकृत रूपमा खान्छन्। किहिरोलाइ आफ्ना बाबुआमाले यसरी कोही मालिक नै नभएको रेष्टुरेन्टमा खाएको मन पर्दैन र उनी वरिपरि घुम्न थाल्छिन्। त्यहाँ घुम्ने क्रममा उनले एउटा केटो हाकुलाई भेट्छिन्। उसले उनलाई अन्धकार हुनुभन्दा पहिले नै समयमै त्यहाँबाट भाग्न चेतावनी दिन्छ। तर जब उनी आफ्ना बाबुआमा भएका ठाउँमा फर्किन्छन्, उनले देख्छिन् कि उनका बाबुआमा नै सुँगुरमा परिणत भइसकेका हुन्छन्। के किहिरो ले आफ्ना बाबुआमालाइ फिर्ता ल्याउन सक्छिन्?
श्रीराम राघवन
श्रीराम राघवन (जन्म २२ जुन १९६३) एक भारतीय चलचित्र निर्देशक र पटकथा लेखक हुन्। उनी केही सबैभन्दा अग्रणी र सफल थ्रिलर चलचित्रहरू बनाउनका लागि परिचित छन्।
क्याथरिन जिटा-जोन्स
क्याथरिन जिटा-जोन्स  (जन्म: सेप्टेम्बर २५, १९६९) एक वेल्च चलचित्र  अभिनेत्री हुन्। क्याथरिन जिटा-जोन्सले एक-एक ओटा एकाडेमी अवार्ड र  बाफ्टा अवार्ड जितेकी छिन्।
वेस्टमिन्स्टर प्रणाली
वेस्टमिन्स्टर प्रणाली एक प्रजातान्त्रिक संसदीय शासन प्रणाली हो जुन सयौँ वर्षको अवधिमा संयुक्त अधिराज्यमा विकसित भएको थियो। यस व्यवस्थाको नाम लन्डनको वेस्टमिन्स्टरको दरबारबाट आएको हो, जुन संयुक्त अधिराज्यको संसदको सभाघर हो। हाल विश्वका अन्य धेरै देशहरूले यस प्रणालीमा आधारित वा प्रभावमा पारेर यो प्रणाली स्थापना गरेका छन्। बेलायत र राष्ट्र्मण्डल देशहरू बाहेक यो प्रणाली विशेष गरी पूर्व ब्रिटिस उपनिवेशहरूको शासनमा देख्न सकिन्छ।
सरकारको वेस्टमिन्स्टर प्रणाली विशेष गरी राष्ट्रमण्डल देशहरूमा देख्न सकिन्छ। यो पहिले क्यानडाको प्रान्तहरूमा सुरु भएको थियो र त्यसपछि अस्ट्रेलियाले पनि यो प्रणालीको आधारमा आफ्नो सरकार स्थापना गरेको थियो। आज विश्वभरि कुल ३३ देशहरूमा यो प्रणालीमा आधारित वा प्रभावित शासनहरू छन्। एक समयताका यो प्रणाली राष्ट्रमण्डल वा पूर्व राष्ट्रमण्डल देशहरू र तिनीहरूका उपराष्ट्रिय एकाइहरूमा वेस्टमिन्स्टर प्रणाली थियो। पछि आएर धेरै देशहरूले आफ्नो शासन प्रणाली परिवर्तन गरेका थिए।
विशेषताहरू
वेस्टमिन्स्टर प्रणालीको परिभाषित विशेषताहरू निम्न हुन्:
केइरोङ भाषा
केइरोङ तिब्बती स्वायत्त क्षेत्रको शिगात्से प्रान्तको ग्याइरोङ काउन्टीमा बोलिने तिब्बती भाषाहरूको उपसमूहको भाषा हो। केइरोङ र अन्य केइरोङ-योल्मो प्रजातिहरू बीच पारस्परिक समझदारीको भिन्नता छ। यो नुब्री र ग्यालसोम्दो भाषाहरूसँग धेरै नजिक छ, र परिवारमा अन्य भाषाहरूसँग धेरै टाढा सम्बन्धित छ।
एप्पल वाच
एप्पल वाच ९ सेप्टेम्बर २०१४ मा सार्वजनिक गरिएको एप्पल कम्पनीको पहिलो तथा प्रयोगकर्ताहरूले उत्यधिक अपेक्षा राखेको स्मार्टवाच हो । यो स्मार्टवाच प्रयोगकर्ता सामु सन् २०१५ मा ल्याउने योजना एप्पल कम्पनीको रहेको छ ।
लभ स्टोरी (टेलर स्विफ्टको गीत)
"लभ स्टोरी"(नेपालीमा: मायाको कथा) अमेरिकी गायिका तथा गीतकार टेलर स्विफ्टले रचना र प्रस्तुति गरेको एक गीत हो। उनले यो गीत नेथन च्यापम्यानसँग मिलेर निर्माण गराएकी थिइन्। यस गीतलाई १२ सेप्टेम्बर २००८ मा बिग मेसिन रेकर्डसद्वारा स्विफ्टको दोस्रो एल्बम फियरलेसको पहिलो र एकल गीतको रूपमा सार्वजनिक गरेको थियो। स्विफ्टले यस गीतलाई आफ्नो प्रेम जीवन र प्रेम चाहनाको बारेमा वर्णन गर्दै लेखेकी हुन्। स्विफ्टले विलियम शेक्सपियरद्वारा लेखिएको रोमियो र जुलिएटको कथाको आधारमा यो गीत रचना गरेकी हुन् भने उक्त कथा स्विफ्टका लागि प्रेरणको स्रोत बनेको थियो। रोमियो र जुलिएटको कथाको अन्त्यमा निरासाजनक समाप्ति भएता पनि स्विफ्टले उनको गीतमा सुखमय समाप्ति गरेकी छिन्। गीतको सार विशेष गरी जुलिएटको कथाको सन्दर्भमा रहेको छ।
गीतले स्विफ्टको लेखन शैली र गीतको कथावस्तुका कारण विश्वव्यापी प्रशंसा प्राप्त गरेको थियो। व्यावसायिक रूपमा गीतले निकै सफलता प्राप्त गरेको थियो भने गीतको विश्वव्यापी ८० लाख प्रति बिक्री हुन सफल भएको थिए जसले गर्दा गीत विश्वको सबैभन्दा धेरै प्रति बिक्री भएका गीतहरूको सूचीमा पर्न सफल भएको थियो। यो गीत संयुक्त राज्यमा बिलबोर्ड हट १००को शीर्ष चार सम्म आएको थियो भने संयुक्त अधिराज्यमै गीतका ६ मिलियन प्रतिहरू बिक्री भएको थियो, जुन स्विफ्टको सबैभन्दा धेरै बिक्री भएका गीतहरू मध्ये शीर्ष स्थानमा आउन सफल भएको थियो। यो गीत संयुक्त राज्य अमेरिकामा सर्वाधिक बिक्री भएका एकलहरू मध्ये परेको थियो। यस एकल गीतलाई अमेरिकाको अमेरिकी रेकर्डिङ उद्योग सङ्घले ८× प्ल्याटिनम प्रमाणपत्र प्रदान गरेको थियो। अन्तर्राष्ट्रिय रूपमा लभ स्टोरी अस्ट्रेलियाको आधिकारिक चार्ट कम्पनी एरिया चार्टको शीर्ष स्थानमा पर्न सफल भयो, त्यसपछि सन् २०१४ मा स्विफ्टको सेक इट अफ पनि एरिया चार्टको शीर्ष स्थानमा आएको थियो। एरिया यस गीतलाई ७× प्लेटिनम प्रमाणपत्र प्रदान गरेको थियो। यो गीतको सन् २०१० सम्ममा ६.५ मिलियन प्रतिहरू बिक्री भएका थिए।
गीतको आधिकारिक सङ्गीत भिडियो ट्रे फेनज्वेद्वारा निर्देशन गरिएको थियो जसले पहिला पनि स्विफ्टा भिडियोमा निर्देशन गरेका थिए। यस गीतको साङ्गीतिक भिडियो अनुसार स्विफ्ट र मोडल जस्टिन गेस्टन एक विश्वविद्यालय क्याम्पसमा भेट हुन्छन् र उनीहरू दुवैले अघिल्लो युगको कल्पना गर्छन्। लभ स्टोरी गीतलाई विभिन्न प्रत्यक्ष प्रस्तुति र साङ्गीतिक कार्यक्रममा प्रचार प्रसार गरिएको थियो जसमा फियरलेस भ्रमण (सन् २००९-१०), स्पिक नाउ विश्व भ्रमण (२०११-२०१३), द रेड भ्रमण (२०१३-१४), १९८९ विश्व भ्रमण (२०१५) र रेपुटेसन रङ्गमञ्च भ्रमण (२०१८) रहेका छन्। लभ स्टोरी गीतलाई जो म्याकएल्ड्री र फरेभर र सिकेस्ट किड्स जस्ता कलाकारहरूले आफ्नै शैलीमा रेकर्ड गराएका छन्।
लेखन र प्रेरणा
"लभ स्टोरी" गीतलाई स्विफ्टको दोस्रो एल्बम फियरलेसमा समायोजन गरिएको छ। स्विफ्टले "लभ स्टोरी" एक पुरुषका लागि लेखेकि हुन् जो उनको प्रेमी हैनन्। जब उनले एक पुरुषलाई उनको परिवार र साथीहरूसँग पेश गर्छिन्, कसैले पनि उक्त विषयमा चाख राख्दैन र उनको अवस्था एकदम जटिल थियो तर स्विफ्टलाई त्यसको बारेमा केही ध्यान थिएन। स्विफ्टले पनि आफ्नो कथालाई विलियम शेक्सपियरको रोमियो र जुलियटको कथासँग दाँज्ने प्रयत्न गरेकी थिइन्। उनले रोमियो र जुलियटको कथालाई अहिलेसम्मकै सबै राम्रो र उत्कृष्ट प्रेम सम्बन्ध भएको कथाको रूपमा वर्णन गरेकी थिइन्। उनले आफ्नो मनपर्ने पात्रहरू लिइन् र अन्तत उनले रोमियो र जुलियटको कथाको अन्त्यमा निराश जनक समाप्ति भएता पनि स्विफ्टले उनको गीतमा सुखमय समाप्ति गरेकी छन्। स्विफ्टले उक्त गीत आफ्नो व्यक्तिगत केठामा हुँदा लेखेकि थिइन् भने उनले करिब २० मिनेटमा पुरै गीत लेखेकी थिइन्।
स्विफ्ट र उनको प्रेमीको बीच सम्बन्ध जारी रहेको थियो तर त्यसपछि उनीहरू एकअर्कासँग लामो समय सम्म भेट नहुँदा र बारम्बार भेट हुन गाह्रो भएका कारण उनीहरू अलग भएका थिए। स्विफ्टले लभ स्टोरीलाई एक रोमान्टिक गीतको रूपमा मनन गर्छिन तर उनको वास्तविक जीवनमा लभ स्टोरीको गीतको जस्तो सम्बन्धमा उनु छ‌ैनिन्। स्विफ्टका अनुसार यो गीत एक प्रेम सम्बन्धसँग जोडिएको छ र यस्तो सम्बन्धमा केही रहेमा उनीहरूले यस्तो सम्बन्धलाई लुकाएर राख्न उचित हुन्छ।
रेकर्डिङ
लभ स्टोरीको रेकर्डिङ मार्ट २००८ न्यासभिलको टेनेसी ब्ल्याक बर्ड स्टुडियोमा भएको थियो। रेकर्डिङको समयमा स्विफ्टले एभेन्ट इलेक्ट्रोनिक द्वरा निर्मित एभनटोन सिभी-१२ नामक एक माइक्रोफोन गीत रेकर्ड गराएकी थिइन्। उक्त माइक्रोफेन एक स्टक पाइपको प्रयोग गरिएको थियो जसलाई एक कन्ट्रि गायक र रेकर्ड निर्माता रे केनेडि र नेथन चापमेनले पुन निर्माण गरेका थिए। चापमेनले उक्त माइक्रोफोन केनेडिसँग केही दिनका लागि ऋणमा ल्याएका थिए। चापमेनले यस भन्दा पहिला पनि धेरै माइक्रोफोनहरूको परीक्षण गरेका थिए तर उनले स्विफ्टको स्वरमा उपयुक्त हुने माइक्रोफोन भेटाएका थिएनन्। स्विफ्ट जब उनको पहिलो एल्बमको रेकर्डिङका लागि चापमेनको घर गइन् उनले उक्त माइक्रोफोन परीक्षण गरेकी थिइन्।
"लभ स्टोरी" गीतको रेकर्डिङको क्रममा विषेश गरी गीतार, बेस ड्रम र किबोर्डहरूको प्रयोग गरिएको छ। ब्ल्याकबर्ड स्टुडियोका एक अडियो इन्जिनियर चाड कार्लसनले उक्त आवाजको सम्पादन गरेका थिए। जस्टिन निलबेङ्कले अडियोलाई समायोगन गरेका थिए। गीतलाई मेनस्ट्रिम एयरप्लेमा राख्ने काम चाममेनले गरेका थिए। चापमेनले उक्त अडियोलाई बेज्जो द्वरा हालिएको सङ्गीतलाई बन्द गर्दै त्यसलाई एक गीतारको सङ्गीतसँग फेरेका थिए।
रचना
"लभ स्टोरी" एक कन्ट्रि पप गीत हो जसको लम्बाइ ३ मिनेट ५४ सेकेन्ड छ। यो सामान्य समयमा रेकर्ड गरिएको छ र प्रति मिनेट १२० बीट प्रति सेकेन्डको गतिमा चल्छ। लभ स्टोरी गीत प्रथम पुरुषमा लेखिएको छ जसमा स्विफ्टले आँफुलाई रोमियो र जुलियटको कथामा जुलियटको भूमिकामा छिन् र रोमियो उनका प्रेमी हुन्। बीबीसीका फ्रेसर म्याकएल्पाइको अनुसार लभ स्टोरी एक कथा हो र उक्त कथाको स्विफ्ट एक वाचक हुन्। यस कथामा अन्तमा प्रेम सफल हुन्छ र उनीहरूको सुखमय भेट हुन्छ। गीतका अनुसार स्विफ्ट उनको प्रेमी रोमियोलाई कुर्छिन् र रोमियोले उनको चाहना रोमियोले उनलाई कतै एकान्त ठाउँमा लजान चहान्छन्।
उत्तर अमेरिका
"लभ स्टोरी" गीत बिलबोर्ड रेडियो सङ चार्टको पहिलो नम्बरमा आउन सफल भएको थियो। २७ सेप्टेम्बर २००८ बिलबोर्ड हट कन्ट्रि सङमा गीत २५औँ स्थानमा आउँदै चार्ट प्रवेश गरेको थियो। गीत अर्को हप्ता शीर्ष दशमा आयो भने चार्ट प्रवेश गरेको चौँथो हप्ता गीत शीर्ष स्थानमा आउन सफल भएको थियो र साथसाथै उक्त गीत स्विफ्टको हट कन्ट्रि चार्टको शीर्ष स्थानमा आउने तेस्रो गीत बन्यो। गीत चार्टको दुई हप्ता सम्म शीर्ष स्थानमा रह्यो भने चार्टमा कुल १३ हप्ता सम्म चार्टमा रहेको थियो। २२ नोभेम्बर २००८ मा गीत बिलबोर्ड पप सङ चार्टको ३४औँ स्थानमा आउँदै चार्ट प्रवेश गरेको थियो। गीत चार्टमा प्रवेश गरेको १४ हप्ता पछि चार्ट शीर्ष स्थानमा आएको थियो। लभ स्टोरी गीत बिलबोर्ड वयस्क समकालीन चार्टमा पनि शीर्ष स्थानमा आउन सफल भएको थियो भने बिलबोर्ड एडल्ट पप सङ चार्टमा तेस्रो स्थान र बिलबोर्ड ल्याटिन पप सङ चार्टमा ३५औँ स्थानमा आएको थियो।
१८ अक्टोबर २००८ क्यानडा आधिकारिक चार्ट कम्पनी क्यानडेली हट १०० मा गीत ८८औँ स्थानमा पर्दै चार्ट प्रवेश गरेको थियो। गीतले २९ नोभेम्बर २००९ मा क्यानडेली हट १०० मा चौँथो स्थानमा आएको थियो। गीत दश हप्ता सम्म शीर्ष स्थानमा रहेको थियो भने चार्टमा गीत ५२ हप्ता सम्म अढिक रहन सफल भएको थियो। गीत क्यानडाको वार्सिक चार्टमा ८औँ स्थानमा पर्‍यो भने क्यानडामा गीतका १६०,००० प्रतिलिपीहरू बिक्री हुँदै गीतले दुई पटक प्लेटिनम प्रमाणपत्र पनि प्राप्त गरेको थियो।
युरोप र ओसिनिया
लभ स्टोरी गीत युकेको आधिकारिक चार्ट कम्पनी युके एकल चार्टमा २८ फेब्रुअरी २००९ का दिन २२औँ स्थानमा चार्ट प्रवेश गरेको थियो। चार्टमा प्रवेश गरेको अर्को हप्ता गीत शीर्ष दुईमा आउन सफल भयो भने तात्कालिक समयमा गीत चार्टको शीर्ष दुईमा आउने पहिलो गीत बनेको थियो भने त्यस केही वर्षपछि स्विफ्टका सेक इट अफ र आइ न्यु यु वोर ट्रबल चार्टको शीर्ष दुई आएका थिए। "लभ स्टोरी" चार्टमा सात हप्तासम्म शीर्ष दशमा रह्यो भने कुल गरी चार्टमा ३२ हप्ता सम्म चार्टमा रहेको थियो। गीतले ब्रिटिस्ट फोनोग्राफिक उद्योगबाट प्लेटिनम प्रमाणपत्र प्राप्त गरेको थियो भने संयुक्त अधिराज्यमा गीतका ६००,००० प्रतिलिपीहरू बिक्री भएका थिए। त्यसैगरी २२ अक्टोबर २०१२ मा "लभ स्टोरी" एक पटक पुन युके एकल चार्टमा ५५औँ स्थानमा चार्ट प्रवेश गरेको थियो। आयरल्यान्डमा गीत शीर्ष तीन सम्म पुगेको थियो भने युरो चार्ट हट १०० मा गीत शिर्ष दशमा पुगेको थियो। त्यसैगरी गीत हङ्गेरीमा छैटौँ स्थानमा, नर्वेमा सातौँ स्थानमा र स्विडेनमा दशौँ स्थान सम्म आउन सफल भएको थियो। गीतले डेनमार्क, नेदरल्यान्डस्, फ्रान्स, जर्मनी र अन्य थुप्रै देशहरूका आधिकारिक चार्टहरूमा पनि स्थान बनाएको थियो।
अस्ट्रेलियाको आधिकारिक चार्ट कम्पनी एरिया चार्टमा गीत २५ जनवरी २००९ मा ३८औँ स्थानमा आउँद‌ै चार्ट प्रवेश गरेको थियो। चार्ट प्रवेश गरेको दुई हप्ता पछि गीत एरिया चार्टको दोस्रो स्थानमा आएको थियो। ६ हप्ता सम्म दुई नम्बर हरेपछि २९ मार्च २००९ मा गीत चार्ट शीर्ष स्थानमा आएको थियो जुन स्विफ्टको एरिया चार्टमा पहिलो गीत बनेको थियो जसले शीर्ष स्थान समाएको थियो र त्यसको कहि वर्ष पहि स्विफ्टको सेक इट अफ चार्टमा शीर्ष स्थानमा आएको थियो। शीर्ष स्थानमा आएको अर्को हप्ता गीत एक स्थान तल झर्दै दुईमा आएको थियो। गीतले एरिया द्वरा ३ पटक प्लेटिनम प्रमाणपत्र प्राप्त गर्‍यो भने अस्ट्रेलिया गीतका २१०,००० प्रतिलिपीहरू बिक्री भएका थिए। २ फेब्रुअरी २००९ मा लभ स्टोरी न्युजिल्यान्डको आधिकारिक चार्टमा २९औँ स्थानमा आउँदै चार्ट प्रवेश गरेको थियो। ६ अप्रिल २००९ मा गीत चार्ट प्रवेश गरेको ९ हप्ता पछि शीर्ष स्थानमा आएको थियो। यस गीतलाई न्युजिल्यान्डको रेकर्डिङ उद्योग सङ्घका अनुसार प्लेटिनम प्रमाणपत्र प्राप्त गर्दै गीतका १५,००० प्रतिलिपीहरू बिक्री भएका थिए। कुलमा लभ स्टोरीले ७.९ मिलियन प्रतिलिपीहरू बिक्री गरेको थियो।
साङ्गीतिक श्रव्य दृश्य
आधिकारिक सङ्गीत श्रव्य दृश्य ट्रे फेनज्वे द्वारा निर्देशित गरिएको थियो जसले पहिले स्विफ्टका अन्य श्रव्य दृश्यहरूमा पनि निर्देशन गरेका छन्। दुवै पक्षबाट सन्तुलन विचार र कार्य गर्न सजिलो भएको हुँदा स्विफ्ट फेनज्वेसँग एक पटक फेरि काम गर्न निर्णय गरेकी थिइन्। स्विफ्टले यस श्रव्य दृश्य पहिलेनै एक छोटो श्रव्य दृश्यको रूपमा सार्वजनिक गर्न चाहन्थिन्। गीत लेख्ने क्रममा उनले यसलाई पहिलेको अवधिमा कल्पना गरिन् भने त्यसैको अनुसार विवरणहरू र केही साङ्केतिक शब्दहरूमा पनि गीत लेखेकी छन्। उनका अनुसार "लभ स्टोरी" एक सधैँ भरिका लागि रहिरहने नाट्य रुपरेखा जुन विषेश गरी १७००, १८००, वा २००८ मा हुन सक्छ भन्ने कुरामा उनले विश्वास राखेकि थिइन्। यस प्रकार उनले आफ्नो प्रेम रुचिको प्रदर्शनमा एक अनन्त गुणवत्ताको खोज गरेकि थिइन्। भिडियोको निर्माण हुनुभन्दा छ महिना अघि अग्रिममा स्विफ्टले आफ्नो साङ्गीतिक भिडियोमा योग्य अभिनेताको खोजीमा विभिन्न चलचित्रहरू हेर्न सुरु गरिन्। त्यसपछि न्यसभिल स्टारका एक प्रतिस्पर्धी जस्टिन गेस्टनको नायकको भूमिकामा खेल्ने प्रस्ताव जारी गरिएको थियो र स्विफ्टले उनको तस्वीर हेरेपछि गेस्टनलाई भिडियोमा नायकको रूपमा खेल्नका लागि योग्य ठहर गर्दै उनलाई चयन गरेकी थिइन्। गेस्टनले स्विफ्टको सबै मागहरू पुर्ण गरेपछि स्विफ्टले उनलाई प्रिन्स चार्मिङ" १८०० मा जीवित हुन सक्छ को रूपमा वर्णन गरिन्। गेस्टन न्यासभिल स्टारको एक प्रतिस्पर्धा भएका कारण उनले भिडियोमा काम गर्न असमर्थ रहे तर उक्त प्रतिस्पर्धाबाट गेस्टन बाहिरिए पछि स्विफ्टले उनलाई तुरुन्तै भिडियोको छायाङ्कन गर्न बोलाएकी थिइन्। स्विफ्टले गेस्टनको काम प्रति लगाव र काम गर्ने स‌ैलिको वर्णन गरेकी थिइन्।
भिडियोको छायाङ्कनका लागि एक दरबार चयन गरिएको थियोे तर संयुक्त राज्य अमेरिकीका थुप्रै दरबार भएका कारण उनीहरूले उपयुक्त दरबारको खेजी गर्न सकि रहेका थिएनन् भने टोलीले छायाङ्कनका लागि युरोपमा कुनै एक दरबारको खोजी गर्ने भनेता पनि उनीहरूले टेनेसीमा रहेको गेन दरबारलाई भिडियोको लागि स्थान चयन गरेको थियो जुन संयुक्त राज्यको एरिङ्टन न्यासभिलमा अवस्थित छ भने उक्त दरबारको निर्माण सन् १९७३ मा गरिएको थियो। भिडियोका लागि स्विफ्टले एक फरक किसिमको पोशाक लगाएकी थिइन् भने उक्त पोशाक स्विफ्टको निर्देशनमा सेन्डि स्पिकाले बनाएकी थिइन्। स्विफ्ट र स्पिकाले उक्त पोशाकको लागि भिडियो छायाङ्कन हुनु भन्दा दुई महिना अगाडि छलफल गरेका थिए। अगस्ट २००८ मा गीतको साङ्गीतिक भिडियो दुई दिन सम्म टेनेसीमा खिचिएको थियो। छायाङ्कनको पहिलो दिन बालकुनीको र मैदानको दृश्य खिचिएको थियो। छायाङ्कनका बेलामा कसैले वास्तविक सिडिका साट्टामा उच्च ध्वनि तरङ्ग भएको सिडि हालिदिएका कारण स्विफ्टले आफ्नो व्यक्तिगत आइपोड टोलीलाई हस्तान्तरण गर्दै वास्तविक गीत बजाउन आग्रह गरेकी थिइन्। अर्को दिन छायाङ्कनका बेलामा ढिला भएको हुँदा काम द्रुत गतिमा गरिएको थियो। एक झलकका लागि फेनज्वेले गेस्टन र स्विफ्टको बीच चुम्बनको सुझाव दिएका थिए तर स्विफ्टले उक्त सुझावलाई अस्वीकार गरेकी थिइन्। अर्को दिन लेबनानको कम्बरल्यान्ड विश्वविद्यालयमा छायाङ्कन गरिएको थियो। उक्त भिडियोका लागि २० नर्तकहरू जुटाइएको थियो।
भिडियोको सुरुमा स्विफ्ट एक कालो स्वेटर र जिन्समा आफुसँग केही पुस्तकहरूका साथ विश्वविद्यालयको परिसरमा देखिन्छिन् भने उनले रुखको फेदमा बस्दै पुस्तक पढिरहेको दृश्य देख्छिन। उनीहरू एक अर्को तिर अधि बढ्छन् भने जब उनीहरूको आँखा जुद्छ भिडियो १८औँ शताब्दीमा पुग्छ जहाँ स्विफ्ट एक महलको माथिल्लो तल्लाको बरन्डामा देखा पर्छिन्। त्यसपछि एक भेलामा दुई युवतीहरूसँग कुराकानी गरिरहँदा उनले स्विफ्टलाई देख्छन्। जेस्टन र स्विफ्ट त्यसपछि एक नाचमा संलग्न हुन्छन् र नाच सकिएपछि गेस्टनले स्विफ्टलाई बिस्तारै केही कुरा भन्छन्। त्यस दृश्य पछि स्विफ्ट रातमा एक लाल्टिन सहित हिड्छिन् जहाँ उनले गेस्टनलाई भेट्छिन् र उनीहरूले एक अर्कोको हात समात्छन् र एक घोडालाई केही खानका लागि दिन्छन् र त्यसपछि उनीहरू त्यहाँबाट दुई भिन्न बाटो तर्फ लाग्छन्। अर्को दृश्यमा स्विफ्ट पुन एक पटक बरन्डामा बस्दै झ्यालबाट हेरिरहेकी हुन्छिन् र उनले टाढाबाट गेस्टन आफू तर्फ आएको देख्छिन् भने उनले गेस्टनलाई देख्ने बित्तिकै माथिल्लो तल्लाबाट तल झर्छिन् र उनीहरूको भेट महलको अगाडि हुन्छ भने उनीहरूले एक अर्कोको हात समाउँदा भिडियो नयाँ युगमा आइपुग्छ र गेस्टन बिस्तारै स्विफ्टको नजिक आउँछन् र एक अर्कोको आँखामा हेर्छन्। भिडियोको अन्त्यमा विभिन्न पुराना दृश्यहरू सम्क्षपमा देखाइन्छ। यस साङ्गीतिक भिडियोले युट्युबमा ४५० मिलियन दर्शकको ध्यान आकर्षित गरेको थियो।
प्रत्यक्ष प्रस्तुतिहरू
संयुक्त राज्यमा पहिलो र विज्ञापन गर्नका लागि स्विफ्टले सन् २००८ को अन्तिम र सन् २००९ को सुरुवातमा गुड मर्निङ अमेरिका, द लेट शो विथ डेभिड लेटरमेन र द इलेन डिजेनेरेसको कार्यक्रममा गीतको प्रत्यक्ष प्रस्तुति दिएकी थिइन्। स्विफ्टले सन् २००८ को कन्ट्रि म्युजिक अवार्डमा अङ्ग्रेजी साङ्गीतिक समूह डेफ लिपर्डसँग पनि गीतको प्रत्यक्ष प्रस्तुति दिएकी थिइन्। साथै स्विफ्टले स्याटर्‍डे नाइट लाइभमा पनि प्रस्तुति दिएकी थिइन्। सन् २००९ को संयुक्त अधिराज्यका दुई टेलिभिजन कार्यक्रममा लुज वुमेन र जोल्स हल्यान्डमा पनि प्रस्तुति दिएकी थिइन्।  स्विफ्टले अन्य कार्यक्रमहरू जस्तै २००९ सिएमए म्युजिक फेस्टिभल, द २००९ भि फेस्टिभल, डान्सिङ विथ द स्टार र द लेट शो विथ डेभिड लेटरमेनमा पनि प्रस्तुति दिएकी थिइन्।
स्विफ्टले उनको प्रथम साङ्गीतिक कार्यक्रमका सबै स्थानहरूमा "लभ स्टोरी"को प्रत्यक्ष प्रस्तुति दिएकी थिइन् जुन अप्रिल २००९ देखि जुन २०१० सम्म विस्तार गरिएको थियो। उक्त कार्यक्रमहरूमा विभिन्न नर्तकहरू सामेल थिए भने उनीहरू सबैले भिन्न खालका पोशाक लगाएका थिए। कार्यक्रममा स्विफ्ट मञ्चको तल्लो भागबाट देखा परिन् भने उनले गीतको अन्त्य तिर उनी नर्तकहरूले उनलाई चारै तिरबाट घेरे र उनीहरूले नर्तकहरू दायाँ-बायाँ लागेपछि स्विफ्ट विवहामा लगाउने सेतो पोशाकको साथ देखा पर्दै कार्यक्रम टुङ्गाएकी थिइन्। न्यु योर्क टाइम्सका जोन्स पर्लेसले स्विफ्टले दर्शकहरूलाई आशावादी सोचको साथ २७ अगस्ट २००९ मा न्यु योर्क सहरको मेडिसन स्क्वायर गार्डनमा गीतहरूको प्रस्तुति दिने जानकारी गराएकी थिइन्। क्यानडा टोरन्टोमा एयर क्यानाडा सेन्टरमा २२ मे २०१० को एक साङ्गीतिक कार्यक्रमको समीक्षा गर्दै टोरन्टो सनका जेन स्टेभेन्सनले बताए कि त्यो क्षण उनको लागि इच्छा गरेजस्तो थियो।
स्विफ्टको स्पिक नाउ विश्व भ्रमणको (सन् २०२१) अन्तिक कार्यक्रममा स्विफ्टले लभ स्टोरी गीतको प्रत्यक्ष प्रस्तुती दिएकी थिइन्। उक्त प्रस्तुतिमा स्विफ्टले सेतो पोशाकमा सझिएकी थिइन्। २५ जनवरी २०१३ स्पेनको लस प्रिमस ४० प्रन्सिपल्समा स्विफ्टले लभ स्टोरी र त्यसपछि वि आर नेभर एभर गेटिङ ब्याक टुगेदर गीतको प्रस्तुति दिएकी थिइन्। स्विफ्टले सन् २०१४ आइहर्ट अवार्ड कार्यक्रममा पनि "लभ स्टोरी" गीतको प्रत्यक्ष प्रस्तुति दिएकी थिइन् भने स्विफ्टले १९८९ विश्व भ्रमणमा पनि उक्त गीतको प्रस्तुति दिएकी थिइन्।
मे २०१८ का अनुसार स्विफ्टको छैटौँ एल्बम रेपुटेसनको विश्व भ्रमणमा स्विफ्टले स्टाइल र यु बिलङ विथ मी गीत सँगसँगै "लभ स्टोरी"को प्रत्यक्ष प्रस्तुति दिएकी थिइन्।
आवरण संस्करण र मिडिया उपयोग
अमेरिकी पप पङ्क साङ्गीतिक समूह फरेभर द सिकेस्ट किड्सले उनीहरूको पहिलो एल्बम अन्डरडग अल्मा मेटर (सन् २००८)का लागि स्विफ्टको लभ स्टोरी गीतको नयाँ संस्करण सार्वजनिक गरेका थिए। अङ्ग्रेजी गायक जो म्याकइल्ड्रि (छैटौँ संयुक्त अधिराज्य प्रतिभा प्रस्तुति प्रतिस्पर्धा द एक्स फ्याकटरका विजेता)ले स्विफ्टको लभ स्टोरी गीतलाई एक्स फ्याकटर २०१० को विश्व भ्रमणमा प्रस्तुति दिएका थिए। लभ स्टोरी गीत सन् २०१० मा सार्वजनिक भएको लेटर टु जुलियट नामम एक हाँस्यव्यङ्ग्य चलचित्रमा पनि समावेश गरेएको थियो। यस गीतलाई स्काई टेल अंश नामक एक साङ्गीतिक समूहले पनि आफ्नै सैलिमा प्रस्तुत गरेको छ।
वैशाली देसाइ
वैशाली देसाइ (वैशाली देसाई) (जन्म १८ डिसेम्बर १९८९) एउटा भारतीय मोडेल र अभिनेत्री हुन्। उनले भारतीय मिस इन्टरनेसनल प्रतियोगिताको उपाधी जितेकी छिन् ।
रानी रत्न राज्यलक्ष्मी देवी शाह
रत्न राज्य लक्ष्मी देवी शाह  (जन्म १९८५ भदौ ०४ गते) २०११ देखि २०२८ सम्म नेपाल को बडामहारानी तथा २०२८ देखि २०६५ सम्म मुमा बडामहारानी हुन्। उनी राजा महेन्द्र वीर विक्रम शाह (१९२०–१९७२) को दोश्रो पत्नी थिइन्। काठमाडौंको रत्नपार्क उनकै नाममा बनेको हो।
जीवन
रत्नको दिदी इन्द्रको १९९६ मा युवराज महेन्द्रसँग विवाह भएको थियो तर १८ भदौ ००७ मा इन्द्रको मृत्यु भयो। दुई वर्ष पछि, रत्नले महेन्द्रसँग विवाह गरे । विवाह पछि थप छोराछोरी नजन्माउन उनले बन्ध्याकरण गरेकी थिइन्। महेन्द्रको पहिले नै इन्द्रबाट, तीन छोरा र तीन छोरी पैदा भएका थिए। महेन्द्रका बुबा राजा त्रिभुवन २०११ मा मृत्यु भएपछि युवराज महेन्द्र राजा र उनी रानी भए।
२०२८ मा चितवन राष्ट्रिय निकुञ्ज घुम्ने बेलामा हृदयघातबाट दियालो बङ्गला राजा महेन्द्रको मृत्यु भयो । उनका जेठा छोरा, युवराज बिरेन्द्र राजा भए र रत्न मुमामहरानी भए। रत्न अर्थ "गहना" हुन्छ.
२०५८ जेठ १९ को रात जब दरवार हत्याकाण्ड भयो - मुमा बडामहारानी देवरानी राजकुमारी हेलेन शाह सँग  बसिरहेकि थिइन् र उनीहरू बेग्लै कोठमा बसेका हुनाले यसरी बाँचेका थिए। दुई महिलाले गोलीबारी सुने तर यसलाई केही गम्भीर मानेनन्, सामान्य ठाने। केही मिनेट पछि, अधिराजकुमार पारस आए र युवराज दिपेन्द्रले राजा बिरेन्द्र सहित सबैलाई गोलि प्रहार गरेको कुरा बताए।
संविधान सभा निर्वाचन २०६४  पछी नेपालमा २०६५ सालमा राजतन्त्र अन्त्य भयो । राजपरिवारको सबै सदस्यहरु  नारायणहिटी दरवार, छोड्नु पर्ने भयो तर मुमा रानी रत्नलाई  महेन्द्र मञ्जिलमा रहन अनुमति दिइयो ।
प्रशस्ति
स्वस्तिश्रि ओजस्विराजन्य महा गौरवमय तेजस्वी त्रिभुवन प्रजातन्त्र श्रीपद मह उज्ज्वल किर्तिमय नेपाल श्रीषद श्री श्री श्री श्री श्रीमन्महारजधिराज पट्ट राज्ञी बडा महारानी रत्न राज्य लक्ष्मी शाह सदा सौभाग्यवती नाम् ।
अगस्ट एम्स
अगस्ट एम्स (जन्म मर्सिडीज ग्राबोस्की; अगस्ट २३, १९९४ – डिसेम्बर ५, २०१७) एक क्यानडेली अश्लील अभिनेत्री र मोडल थिइन्। उनी सन् २०१६ मा एक गैर अश्लील चलचित्र सहित, लगभग २९० चलचित्रहरूमा देखा परेकी थिइन्, र धेरै एभिएन पुरस्कारका लागि मनोनीत भएकी थिइन्। सन् २०१७ मा, २३ वर्षको उमेरमा, एम्सले एक ट्विटर पोस्ट गरेपछि सामाजिक सञ्जाल प्रतिक्रियाको विशेष घटना पछि आत्महत्या गरेकी थिइन्।
जीवनवृति
अश्लील अभिनेत्रीको रूपमा एम्सको जीवनवृति नोभेम्बर २०१३ मा, १९ वर्षको उमेरमा सुरु भएको थियो। उनले २७० भन्दा बढी चलचित्रहरूमा अभिनय गरिसकेकी थिइन्, जसमा ब्रेजर्स, एलिगन्ट एन्जल, इभिल एन्जल, गर्लफ्रेन्ड फिल्म्स, जुल्स जोर्डन भिडियो, न्यू सेन्सेसन्स र स्वीटहार्ट भिडियो जस्ता कम्पनीहरूद्वारा प्रोडक्सन्स समावेश छन्। उनी आफ्नो जीवनकालमा चार एभिएन पुरस्कारका लागि नामित भएकी थिइन्, जसमा वर्षको महिला प्रदर्शनकर्ताका लागि तीन नामाङ्कनहरू समावेश थियो।
सन् २०१६ मा, उनी गैर-अश्लील चलचित्र 'मोडल फर मर्डर: द सेन्टरफोल्ड किलर' मा देखा परेकी थिइन्।
नेपाल कम्युनिस्ट पार्टी (२०७५–२०७७)
नेपाल कम्युनिस्ट पार्टी, अथवा सङ्क्षिप्त रूपमा नेकपा २०७५ जेठ ३ का दिन स्थापना भएको एक नेपाली साम्यवादी राजनीतिक दल थियो। यो दुई वामपन्थी दल, नेपाल कम्युनिस्ट पार्टी (एकीकृत मार्क्सवादी-लेनिनवादी) र नेपाल कम्युनिस्ट पार्टी (माओवादी केन्द्र) को एकीकरणबाट स्थापना भएको थियो। यस दललाई आठ महिनाको वार्तापछि पार्टी एकीकरण संयोजन समितिले एकीकरणको काम पुरा गरेको थियो। पछि दुई पूर्ववर्ती दलहरू विघटन हुँदै नयाँ एकताबद्ध पार्टीको लागि बाटो तयार गरेका थिए।  पार्टीले नेकपा एमालेको, सूर्य चुनाव चिह्नलाई कायम राखेको थियो।
पार्टीको नेतृत्व
अध्यक्ष
उपाध्यक्ष
प्रदेश सरकार
नेकपाको विघटन पूर्व, यसले नेपालका कुल ७ प्रदेश मध्ये (मधेश प्रदेश) बाहेकका ६ प्रदेशमा बहुमत प्राप्त गरेको थियो।
वाच ओएस
वाच ओएस एप्पल कम्पनी द्वारा एप्पल वाचमा प्रयोग गरिएको अपरेटिङ सिस्टम हो । यो ओएस एप्पल वाचको लागि मात्र तयार गरिएकोले कुनै पनि अन्य उपकरणमा सञ्चालन गर्न सक्दैन ।
मार्सेलु (फुटबल खेलाडी)
मार्सेलु भियेरा दा सिल्भा जुनियर ( जन्म : १२ मे १९८८) सामान्यतय मार्सेलुले चिनिन्छन् एक ब्राजिलि व्यावसायिक फुटबल खेलाडी हुन् जो हाल स्पेनी क्लब रेआल माद्रिद र ब्राजिल राष्ट्रिय फुटबल टिमका लागि रक्षापङ्क्ति को रूपमा खेल्दै आएका छन्।
सन् २००५ मा मार्सेलुले फ्लुमिनेन्स नामक एक ब्राजिली फुटबल क्लब मार्फत व्यावसायिक फुटबल कार्यकालको सुरुवात गरेका थिए भने तात्कालिक समयमा उनी मात्र १८ वर्षका थिए।  सोही वर्ष उनले उक्त क्लबका लागि काम्पियोनातो काररिको नामक एक वार्षिक फुटबल प्रतियोगितामा फ्लुमिनेन्स क्लबका लागि उपस्थिति जनाएका थिए उक्त वर्षको त्यस फुटबल प्रतियोगिता फ्लुमिनेन्स क्लबले जित्न सफल भएको थियो भने सोही वर्ष उनले ब्राजिल १७ वर्ष मुनीको राष्ट्रिय फुटबल टोलीका लागि पनि पर्दापण गरेका थिए। सन् २००७ मा उनले रेआल माद्रिद नामक एक बहुप्रतिष्ठित फुटबल टोलीका लागि ५० लाख युरोमा आवद्ध भएका थिए। यस क्लबका लागि उनले २१ उपाधिका लागि जित हासिल गर्नका लागि अहम् भूमिका निभाएका थिए  भने उनको उपस्थितिमा रेआल माद्रिदले २१ उपाधिहरू जित्न सफल भएको थियो।
सन् २००६ मा उनले ब्राजिल १७ वर्ष मुनीको राष्ट्रिय फुटबल टोलीका लागि वेल्स विरुद्धको खेलमा राष्ट्रिय टोलीका लागि पर्दापण गरेका थिए जहाँ उनले एक गोल गर्न सफल भएका थिए। सन् २००८ मा चीनको राजधानी बेइजिङमा आयोजित ग्रीष्मकालीन ओलम्पिकमा उनले ब्राजिल २३ वर्ष मुनीको राष्ट्रिय फुटबल टोलीको तर्फबाट उक्त प्रतियोगितामा भाग लिएका थिए भने उक्त प्रतियोगितामा उनले काश्यपदक हासिल गर्न सफल भएका थिए। उक्त ओलम्पिक खेलको ४ वर्ष पश्चात् लन्डनमा आय‍जित सन् २०१२ को ग्रीष्मकालीन ओलम्पिकमा पनि उनले २३ वर्ष मुनीको राष्ट्रिय फुटबल टोलीका लागि उपस्थिति जनाएका थिए भने उक्त प्रतियोगितामा ब्राजिल राष्ट्रिय टोलीले रजत पदम जित्न सफल भएको थियो। सन् २०१३ मा ब्राजिलमा आयोजित फिफा कन्फेडेरेसन कपमा उनले राष्ट्रिय टोलीका लागि उपस्थिति जनाएका थिए भने उक्त प्रतियोगिताको अन्तिम खेलमा ब्राजिल राष्ट्रिय फुटबल टोलील स्पेनलाई ३-० गोल अन्तरले पराजित गर्दै उक्त प्रतियोगिता चौँथोपटक जित्न सफल भएको थियो। सन् २०१४ मा ब्राजिलमा आयोजित फिफा विश्वकपमा मार्सेलुले राष्ट्रिय टोलीको तर्फबाट उपस्थिति जनाएका थिए भने उक्त प्रतियोगितामा राष्ट्रिय टोली चौँथो हुन सफल भएको थियो। सन् २०१८ मा रूसमा आयोजित फिफा विश्वकपमा पनि उनले राष्ट्रिय टोलीका तर्फबाट उपस्थिति जनाएका थिए।
फ्लुमिनेन्स
सन् २००५ मा मार्सेलुले फ्लुमिनेन्स नामक एक ब्राजिली फुटबल क्लब मार्फत व्यावसायिक फुटबल कार्यकालको सुरुवात गरेका थिए भने तात्कालिक समयमा उनी मात्र १८ वर्षका थिए।सोही वर्ष उनले उक्त क्लबका लागि काम्पियोनातो काररिको नामक एक वार्षिक फुटबल प्रतियोगितामा फ्लुमिनेन्स क्लबका लागि उपस्थिति जनाएका थिए उक्त वर्षको त्यस फुटबल प्रतियोगिता फ्लुमिनेन्स क्लबले जित्न सफल भएको थियो।
रेआल माद्रिद
सन् २००७ मा मार्सेलुले रेआल माद्रिद नामक ऐक बहुप्रतिष्ठित स्पेनी फुटबल क्लबका लागि आवद्ध पत्रमा हस्ताक्षर गरेका थिए भने तत्कालीन समयमा उनी उक्त क्लबका लागि युवा खेलाडीको रूपमा स्थापित हुन सफल भएका थिए। सन् २००७ जनवरी ७ मा दिन उनले रेआल माद्रिका लागि पहिलो आधिकारिक खेल दिपोर्तिभ ला करूनाको विरुद्धमा खेलका थिए भने उक्त खेलमा उनी अतिरिक्त खेलाडीको रूपमा मैदान उत्रिएका थिए। सन् २००७ अप्रिल १४ का दिन रेआल माद्रिदका प्रशिक्षक फाबियो कापेलोले उनलाई रेसिङ दे सान्तान्दर विरुद्धको खेलमा मैदान प्रवेश गराएका थिए तर उक्त खेलमा माद्रिद २-१ गोल अन्तरले पराजित भएको थियो। सन् २००७-०८ संस्करणदेखि मार्सेलुले प्रायः सबै लिग खेलहरू खेल्न सुरुवात गरेका थिए भने तात्कालिक समयमा यस क्लबका प्रशिक्षक ब्रेन्द थिए। मार्सेलुले पछि उक्त क्लबका लागि उत्कृष्ट प्रदर्शन तथा उत्कृष्ट खेल प्रस्तुत गरेका कारण उनी रेआल माद्रिदका महत्त्वपूर्ण खेलाडीको रूपमा स्थापित हुँदै अनुयायीहरूको मन जित्न सफल भएका थिए। सन् २००९ को लिग संस्करणको सुरुवातमा मार्सेलुले खराब प्रदर्शन गरेका कारण उनलाई प्रायः अतिरिक्त खेलाडी रूपमा क्लब लिएको थियो। मार्सेलुले पछि उक्त क्लबका प्रशिक्षक रामोसको निर्देशनमा रक्षापङ्क्तिको रूपमा खेल्न सुरु गरेका थिए। सन् २००९ अप्रिल १८ मा मार्सेलुले रेआल माद्रिदका लागि तेस्रो व्यक्तिगत गोल गर्न सफल भएका थिए।
सन् २००९–१० सत्र
रेआल माद्रिदका नयाँ प्रशिक्षक मनुएल पेलेग्रीनीको प्रशिक्षण अन्तर्गत मार्सेलुले आफ्नो बहुमुखी प्रतिभा र वेगपूर्ण भूमिकाको रूपमा रक्षात्मक मध्यपङ्क्तिबाट खेल्न सुरु गरेका थिए। सन् २००९-१० को ला लिगा सत्रमा उनले रेआल माद्रिदका लागि लिग खेलहरूमा टोलीलाई जिताउनका लागि महत्त्वपूर्ण भूमिका निर्वाह गरेका थिए भने उक्त वर्षको ला लिगा संस्करणको उनले सफलता प्राप्त गरेका थिए।
थप सफलता: सन् २०१०–११ सत्र
मार्सेलुले सन् २०१०-११ ला लिगा सत्र रेआल माद्रिदका नयाँ प्रशिक्षक जोजे मउरिन्होको प्रशिक्षणमा सुरुवात गरेका थिए भने उनले रक्षापङ्क्तिबाटै खेल्न सुरु गरेका थिए। उनले त्यस वर्षको लगभग सबै ला लिगा खेलहरू खेलेका थिए जहाँ उनले आफ्नो शैली तथा आक्रमक रूपमा खेलेका करण सबैको ध्यान उनमा केन्द्रित भएको थियो। सन् २०१० नोभेम्बर २५ का दिन उनलाई फिफा विश्व एक्सएलको ५५ खेलाडीहरूको सूचीमा पनि सूचीकृत गरिएको थियो। मार्सेलुले १३ फेब्रुअरीका दिन उक्त सत्रको खेलमा क्लबका लागि एक गोल गर्न सफल भएका थिए भने उनले गरेको गोलनै खेलमन निर्णायक बनेको थियो जसकारण माद्रिदे इस्पान्योललाई १-० गोल अन्तरले पराजित गरेको थियो। उनले पछि च्याम्पियन्स लिगको खेलमा पनि ओलाँपिक लियोनेको विरुद्धमा उत्कृष्ट प्रदर्शन गरेका थिए। उक्त खेलमा उनले आफ्नो आक्रमणकारी स्वभाव र रक्षात्मक सीप देखाउँदै च्याम्पियन्स लिगमा व्यक्तिगत पहिलो गोल गर्न सफल भएकन थिए भने उनले सोही खेलमा करिम बेन्जेमालाई गोल गर्नमा मद्दत पुर्‍याएका थिए जसकारण खेल माद्रिदले ३-० गोल अन्तरले जित्न सफल भएको थियो भने उनी उक्त खेलका उत्कृष्ट खेलाडी समेत बन्न सफल भएका थिए। मार्सेलुले पछि बार्सेलोना विरुद्ध खेलमा पनि एक गोल गर्न सफल भएका थिए भने उक्त खेल १-१ को बराबरीमा टुङ्गिएक‍ थियो। त्यस सत्रको ला लिगा चलिरहँदा मार्सेलुको विश्वव्यापी सामाजिक सञ्जालमा धेरै प्रशंसा गरिएको थियो भने उनले थुप्रै सञ्चार माध्यमहरूले सर्वोत्कृष्ट मध्यपङ्क्तिको भन्दै उनको प्रशंसा गरेका थिए। उनको उत्कृष्ट फुटबल शैली देखेर दिएगो मारादोनाले उनी क्रिस्ताआनो रोनल्दो र लियोनल मेसीको पछिका ला लिगामा तेस्रो सर्वश्रेष्ठ खेलाडी भएको धारणा व्यक्त गरेका थिए।
सन् २०११–१२ सत्र
सन् २०११-१२ को ला लिगा सत्रको पनि मार्सेलुले रेआल माद्रिदबाट खेलेका थिए। १७ अगष्ट २०११ मा उनले लिग खेलमा बार्सेलोनाको विरुद्ध रेआल माद्रिदको प्रतिनिधित्व गर्दै खेलेका थिए तर उक्त खेलमा माद्रिद बार्सेलोना विरुद्धको खेलमा पराजित भएको थियो। सन् २०११ डिसेम्बर ३ का दिन मार्सेलुले स्पोर्तिङ दे सिसन विरुद्धको खेलमा माद्रिदको तर्फबाट तेस्रो गोल गर्न सफल भएका थिए जसकारण उक्त खेलमा माद्रिदले सिसनलनई ३-० गोल अन्तरले पराजित गरेको थियो। सोही वर्षको च्याम्पियन्स लिगको खेलमा पनि मार्सेलुले रेआल माद्रिदका तर्फबाट उत्कृष्ट प्रदर्शन गर्न सफल भएमन थिए। सन् २०१२ को ग्रीष्मकालीन ओलम्पिकमा उनले २३ वर्ष मुनीको राष्ट्रिय फुटबल टोलीका लागि उपस्थिति जनाएका थिए भने उक्त प्रतियोगितामा ब्राजिल राष्ट्रिय टोलीले रजत पदम जित्न सफल भएको थियो।
सन् २०१२–१३ सत्र
सन् २०१२-१३ को च्याम्पियन्स लिगको एक खेलमा मार्सेलुले अङ्ग्रेजी क्लब म्यानचेस्टर युनाइटेड विरुद्धको समूह चरणको खेलमा उक्त सत्रमा रेआल माद्रिदका लागि पहिलो गोल गरेका थिए। केही महिनाको अस्थायी अवकाश पश्चात् उनी सन् २०१३ फेब्रुअरीमा पुनः खेलमा फर्किएका थिए भने उनले आउने बित्तिकै रेआल माद्रिदको कप्तानको पद सम्हालेका थिए। सन् २०१३ अप्रिलमा उनको कप्तानीमा माद्रिदको सामना रेआल बेतिससँग भएको थियो भने उक्त खेल माद्रिदले ३-१ गोल अन्तरले जित्न सफल भएको थियो।
सन् २०१३–१४ सत्र
सन् २०१३ अगष्ट ७ का दिन आयोजित गिनिज अन्तर्राष्ट्रिय च्याम्पियनसिपको अन्तिम खेलमा मार्सेलुले अङ्ग्रेजी फुटबल क्लब चेल्सी विरुद्ध सुरुवात गोल गरेका थिए भने उक्त खेलमा माद्रिदले चेल्सीलाई ३-१ गोल अन्तरले पराजित गर्दै उक्त प्रतियोगिताको उपाधि जित्न सफल भएको थियो। सन् २०१३-१४ को ला लिगामा उनले रेआल माद्रिदका लागि कुल २८ खेलहरू खेलेका थिए भने मार्च ९ का दिन आय‍जित ला लिगाको एक लिग चरणको खेलमा उनले लिभान्ते युदीको विरुद्ध एक गोल गरेका थिए भने उक्त खेल माद्रिदले ३-० गोल अन्तरले जित्न सफल भएको थियो। सन् २०१४ को च्याम्पियन्स लिगको एक खेलमा मार्सेलुले एत्लेतिको माद्रिदको विरुद्धमा माद्रिदको तर्फबाट तेस्रो गोल गरेका थिए भने उक्त खेल रेआल माद्रिदले ४-१ गोल अन्तरले जित्न सफल भएको थियो।
सन् २०१५–१६ सत्र
सन् २०१५ जुलाई १० का दिन मार्सेलुले रेआल माद्रिदसँगको सम्बन्धन पत्रको सीमालाई सन् २०२० सम्म पुर्‍याई उक्त क्लबसँग सन् २०२० सम्म आवद्ध हुने भएका थिए। सन् २०१५ अक्टोबर १८ मा दिन उनले उक्त वर्षको ला लिगा संस्करणमा लिभान्ते युडीको विरुद्धमा पहिलो गोल गर्न सफल भएका थिए जसको फलस्वरूप माद्रिदले युदीलाई ३-० गोल अन्तरले पराजित गर्न सफल भएको थियो। ला लिगाको सँगसँगै मार्सेलुले सन् २०१५-१६ को युइएफए च्याम्पियन्स लिगमा पनि रेआल माद्रिदको तर्फबाट उपस्थिति जनाएका थिए।
सन् २०१६–१७ सत्र
सन् २०१६-१७ को ला लिगा संस्करण अन्तर्गत मार्सेलुले कुल ३० लिग खेलहरू खेलेका थिए भने उक्त वर्षको ला लिगा र युइएफए च्याम्पियन्स लिग पनि माद्रिदले हात पर्न सफल भएको थियो।
सन् २०१७–१८ सत्र
सन् २०१७ सेप्टेम्बर १३ का दिन मार्सेलुले रेआल माद्रिदसँगको सम्बन्धन पत्रको सीमालाई सन् २०२२ सम्म पुर्‍याई उक्त क्लबसँग सन् २०२२ सम्म आवद्ध हुने भएका थिए। सन् २०१७-१८ च्याम्पियन्स लिगको संस्करणमा उनले माद्रिदको तर्फबाट कुल ११ उपस्थिति जनाएका थिए जहाँ उनले ३ ग‍ोल गर्न सफल भएका थिए।
अन्तर्राष्ट्रिय कार्यकाल
सन् २००६ मा उनले ब्राजिल १७ वर्ष मुनीको राष्ट्रिय फुटबल टोलीका लागि वेल्स विरुद्धको खेलमा राष्ट्रिय टोलीका लागि पर्दापण गरेका थिए जहाँ उनले एक गोल गर्न सफल भएका थिए। सन् २००८ मा चीनको राजधानी बेइजिङमा आयोजित ग्रीष्मकालीन ओलम्पिकमा उनले ब्राजिल २३ वर्ष मुनीको राष्ट्रिय फुटबल टोलीको तर्फबाट उक्त प्रतियोगितामा भाग लिएका थिए भने उक्त प्रतियोगितामा उनले काश्यपदक हासिल गर्न सफल भएका थिए। मार्सेलुले सन् २०११ अक्टोबर ११ का दिन मेखिको विरुद्ध आयोजित एक मैत्रीपूर्ण खेलमा राष्ट्रिय टोलीका लागि व्यक्तिगत दोस्रो गोल गर्न सफल भएका थिए भने उक्त खेलमा ब्राजिलले मेखिक‍लाई पराजित गर्न सफल भएक‍ थियो। उनले सन् २०१२ फेब्रुअरी २८ का दिन बोस्निया र हर्जगोभिजा विरुद्ध आयोजित एक मैत्रीपूर्ण खेलमा राष्ट्रिय टोलीका लागि व्यक्तिगत तेस्रो गोल गर्न सफल भएका थिए भने उक्त खेलमा ब्राजिलले बोस्निया र हर्जगोभिनालाई २-१ गोल अन्तरले पराजित गर्न सफल भएक‍ थियो। लन्डनमा आय‍जित सन् २०१२ को ग्रीष्मकालीन ओलम्पिकमा पनि उनले २३ वर्ष मुनीको राष्ट्रिय फुटबल टोलीका लागि उपस्थिति जनाएका थिए भने उक्त प्रतियोगितामा ब्राजिल राष्ट्रिय टोलीले रजत पदम जित्न सफल भएको थियो। सन् २०१२ मे ३० का दिन संयुक्त राज्य अमेरिका विरुद्धको एक मैत्रीपूर्ण खेलमा मार्सेलुले एक गोल गर्न सफल भएका थिए जुन उनको अन्तर्राष्ट्रिय कार्यकालको व्यक्तिगत चौँथो गोल थियो भने उक्त खेलमा ब्राजिलले संयुक्त राज्यलाई ४-१ गोल अन्तरले पराजित गरेको थियो। सन् २०१३ मा ब्राजिलमा आयोजित फिफा कन्फेडेरेसन कपमा उनले राष्ट्रिय टोलीका लागि उपस्थिति जनाएका थिए भने उक्त प्रतियोगिताको अन्तिम खेलमा ब्राजिल राष्ट्रिय फुटबल टोलील स्पेनलाई ३-० गोल अन्तरले पराजित गर्दै उक्त प्रतियोगिता चौँथोपटक जित्न सफल भएको थियो। सन् २०१४ मा ब्राजिलमा आयोजित फिफा विश्वकपमा मार्सेलुले राष्ट्रिय टोलीको तर्फबाट उपस्थिति जनाएका थिए भने उक्त प्रतियोगितामा राष्ट्रिय टोली चौँथो हुन सफल भएको थियो। सन् २०१७ मार्च २७ मा दिन पारावाई विरुद्धको २०१८ फिफा विश्वकप छनोट खेलमा उनले राष्ट्रिय टोलीलाई जिताउन महत्त्वपूर्ण भूमिका निर्वाह गर्दै एक गोल गर्न सफल भएका थिए भने उक्त खेलमा ब्राजिलले पारावाईलाई ३-० गोल अन्तरले पराजित गर्न सफल भएको थियो। सन् २०१८ मा रूसमा आयोजित फिफा विश्वकपमा पनि उनले राष्ट्रिय टोलीका तर्फबाट उपस्थिति जनाएका थिए। सन् २०१९ मे महिनामा तात्कालिक राष्ट्रिय टोलीका प्रशिक्षक तितेले उनलाई २३ खेलाडीको सूचीबाट हटाएका थिए जसकारण उनी २०१९ कोपा अमेरिका नामक एक फुटबल प्रतियोगितामा उपस्थिति जनाउनबाट बञ्चित बनेका थिए।
दिलवाले
दिलवाले एक भारतीय बलिउड हास्य चलचित्र हो, जसको निर्देशन रोहित शेट्टीले गरेका हुन् । यस फिल्मको निर्माता गौरी खान रहेकी छिन । यो चलचित्र सन् २०१५ डिसेम्बर १२ मा प्रदर्शित भएको थियो । यस चलचित्रमा मुख्य कलाकार शाहरूख खान, काजोल, वरुण धवन, र कृति सेनन रहेका छन् । यस चलचित्रले हाल सम्म ३३२ करोड भारतीय रुपैयाको कारोबार गरिसकेको छ । यो चलचित्र सबैभन्दा सबैभन्दा सफल चलचित्र बनेको छ ।
अरूण जेटली
अरुण जेटली भारत का प्रसिद्ध अधिवक्ता एवं राजनेता थिए। उनी भारतीय जनता पार्टी का वरिष्ठ नेता साथै भारतका पूर्व अर्थमन्त्री पनि थिए।। उनी राजग(राष्ट्रीय जनतान्त्रिक गठबन्धन]) को शासन कालमा केन्द्रीय न्याय मन्त्री का साथ-साथै अन्य उच्च पदमा रहेका थिए। प्रधानमन्त्री नरेन्द्र मोदीको २०१४ देखी को २०१८ को कार्यकालमा जेटलीले अर्थ मन्त्रीकारूपमा ‘नोटबन्दी’ र ‘जीएसटी’जस्ता महत्त्वपूर्ण निर्णय लिएका थिए।
व्यक्तिगत जीवन
अरुण जेटलीको जन्म डिसेम्बर २८, १९५२ मा महाराज किशन जेटली र रतन प्रभा जेटलीको घरमा भएको थियो। उनका बुवा वकिल थिए। जेटलीले सन् १९६० देखी १९६९ मा सेन्ट जेभियर स्कूल, नयाँ दिल्लीबाट शिक्षा हासिल गरेका थिए र सन् १९७३ मा श्री राम कलेज अफ कमर्सबाट वाणिज्यमा स्नातक गरे। उनले १९७७ मा दिल्ली विश्वविद्यालयबाट कानुनको डिग्री पनि हासिल गरे। उनले मे २४, १९८२ मा जम्मू कश्मीरका पूर्व अर्थ मन्त्री गिरधारीलाल डोगराकी छोरी संगीता सँग विवाह गरे। उनका दुई छोराछोरी छन्: रोहन र सोनाली। जेटलीका दुबै बच्चाहरु पेशागत रूपमा वकिल छन्।
राजनीतिक जीवन
जेटली सन् १९९१ बाट भारतीय जनता पार्टी का राष्ट्रीय कार्यकारिणी का सदस्य थिए। उनी सन् १९९९ को आम चुनाव भन्दा पहिलेको भाजपाका प्रवक्ता रहेका थिए। एलएलबी गरेपछि जेटलीले सन् १९७७ सर्वोच्च अदालत र अन्य उच्च अदालतहरूमा कानुन अभ्यास सुरु गरेका थिए। सन् १९९० जनवरीमा उनलाई दिल्ली उच्च अदालतले वरिष्ठ अधिवक्ता नियुक्त गरेको थियो। उनी जून १९९८ मा संयुक्त राष्ट्र महासभाको अधिवेशनमा भारत सरकारको तर्फबाट प्रतिनिधि थिए जहाँ ड्रग्स र मनी लाउन्डरिंग सम्बन्धी कानुनहरूको घोषणालाई अनुमोदन गरियो। उनको राष्ट्रिय राजनीतिमा औपचारिक प्रवेश सन् १९९१ मा भयो जब उनलाई भाजपाको राष्ट्रिय कार्यकारिणीको सदस्य बनाइएको थियो। भाजपामा प्रवेश गरेको आठ वर्षभित्र उनी एनडीए सरकारमा स्वतन्त्र कार्यभारका साथ सूचना तथा प्रसारण राज्यमन्त्री भए जुन तत्कालीन प्रधानमन्त्री अटल बिहारी वाजपेयीको नेतृत्वमा थियो। सन् २००० को जुलाई महिनामा जेटलीलाई कानुन, न्याय र कर्पोरेट मामिला मन्त्रालयको जिम्मा पनि दिइयो र सोही वर्षमा क्याबिनेट मन्त्री पनि बनाइएको थियो।
मृत्यु
६६ वर्षीय जेट्लीको उपचारकाक्रममा नयाँदिल्लीस्थित अखिल भारतीय आयुर्विज्ञान संस्थान्(एम्स) मा २४ अगस्ट २०१९ शनिबारका दिन निधन भएको थियो । जेटलीलाई श्वास फेर्न गाह्रो हुनुका साथै मुटुको चालमा समस्या देखिएपछि सन् २०१९ साल अगस्ट ९ तारिखमा दिल्लीको एम्स अस्पतालाको आइसियूमा भर्ना गरिएको थियो। अस्पतालमा भर्ना भए पनि उनको स्वास्थ्य स्थिति भने झन् झन् बिग्रिदै गयो। जेटलीको सन् २०१८ मा मिर्गौला प्रत्यारोपण गरिएको थियो। उनी सफ्ट टिस्यु क्यान्सरको उपचारका लागि २०१९ जनवरी १३ मा न्यु योर्क गएका थिए भने फेब्रुअरीमा घर फर्किएका थिए।
निकिता आनन्द
निकिता आनन्द एक भारतीय मोडल, अभिनेत्री र टेलिभिजन प्रस्तोता हुन्।
प्रारम्भिक जीवनी
निकिताको जन्म बिहारी परिवारमा बिहारको झन्झारपुरमा भएको हो । उनको बुवा एस.एस. आनन्द भारतीय सेनामा ब्रिगेडियर हुनुहुन्छ ।
रजवार
रजवार
राजा, राजपरिवार, राजाका रगतसँग सम्बन्धित विभिन्न ठाउँका हाकीमहरु तैनाथवाला क्षेत्रपति गर्खा र दर्राका प्रमुख तथा खोलाका भलादमिलाई रजवार, रतला, आदि भन्ने चलन थियो । डोटीमा प्राप्त अभिलेखहरूमा ठाउँ–ठाउँमा रजवारहरूको उल्लेख छ । त्यस्ता रजवारहरूलाई ताम्रपत्रमा दृष्टसाँक्षीको रूपमा राखिएको पाईन्छ । रजवार भएका व्यक्तिहरु दृष्टसाँक्षीका रूपमा ताम्रपत्रमा उत्कीर्ण गरिएका छन्् ।
रैका राजा मान्धता शाहको शाके १६१२ जेष्ठ सुदिको ताम्रपत्र (वि.स.१७४७)
(१४“ ह् १८“ १ सेरको ताम्रपत्र ) स्रोत — डडेल्धुरा, अजयमेहरु डंडोलाका जय बहादुर ऐर वाट प्राप्त ताम्रपत्र ऐतिहासिक समयमा राजाहरूमा सर्वश्रेष्ठ, राजपरिवारको जेठो शाखा, कुनै प्रभावशाली राज्यभित्र रहेका अन्य राज खान्दानका व्यक्तिहरु वा १२ ठकुरी भित्रका भाइवान्धवलाई रजवार भन्ने चलन थियो । यस प्रकारका ठकुरीहरु त्यस समयका रैतीका शासक थिए । यिनीहरु समाजमा सम्मानितरूपमा रहेका पनि हुन्थे । यिनको समाजमा हालिमुहाली चल्ने गर्दथ्यो । गोर्खा राज्यकालमा प्रशासकलाई रजवार भनिन थालियो । यसै कारण वि.स.१८९२ मा डोटी निरोली गडसेराका ब्राह्मण खान्दानका रजवार कामदेव भण्डारी कस्य पुर्जि भनेर झगडा फैसला गरिएको छ । ठकुरी रजवारहरु २२ से २४ से राज्यकालका ताम्रपत्रमा रजवार भनेर लेखिएका भेटिन्छन । प्रमाणित आधार पनि त्यही हो । जुन आधार अकाट्य छ । सत्य छ । सत्य हो ।
=डोटी रैका राजा विक्रम शाहीको शाके १६०४(वि.स.१७३९)को ताम्रपत्र= श्रोत - डडेल्धुरा जिल्ला रुपाल गाविस वार्ड नं. ५ पाण्डेय गाउँका विष्णुदत्त पाण्डेयका पुत्र छविराज पाण्डेको घरमा सुरक्षित ताम्रपत्र रैका राजा अभयमल्ल (जुम्लाको रैका मल्ल राजा)को वि.स. १४४७ र वि.स. १४२९ को ताम्रपत्रमा “रजवार” अभयमल्लको वि.स. १४३३ को दानपत्रमा दृष्टसाँक्षी रहेका अदयसिह राउलाले वि.स.१४४७ मा राउदु भण्डारीलाई बझाँङ्ग भेगमा जमिन दान दिएको पाईएको छ । यसमा ”राजाधिराज उदयसिह चिरंजयतु” रजवार दत्त पसाकीइ” भनिएको छ । यसमा उदय सिहलाई एकातिर ”राजाधिराज” भनिएको छ भने अर्कोतिर रजवार दत्त पसाकीइ अर्थात् रजवारले निगाहा गरेर भनेर उदय सिहको हैसियत रजौटाको वताइएको छ । त्यस्तै हरिवर्माराउलाले वि.स. १४२९ मा वीरसिन्ध जोइसीलाई बझाङ्ग भेकमा जमिन दान दिदाँ आपूmलाई ”श्री राजाधिराज परमेश्वर” भनेता पनि ”रजवार भाष पसा भई” अर्थात रजवारको वचन निगाहा भयो भनेर आप्mनो हैसियत रजवारको नै बताएका छन् । —डा.सूर्यमणि अधिकारी बाईसे राज्यको इतिहास पेज १२६ बाट
सन्दर्भ सामग्रीहरू
पाल देउवा डोटी बोगटान चन्द
शिखर धवन
शिखर धवन (जन्म ५ दिसम्बर १९८५) एक भारतीय अन्तर्राष्ट्रिय क्रिकेट खेलाडी हुन् ।
बोदेबरसाइन नगरपालिका
बोदेबरसाइन नगरपालिका नेपालको मधेश प्रदेश अन्तर्गत सप्तरी जिल्लामा रहेको एक नगरपालिका हो । नेपाल सरकारले वि. सं. २०७३ मा ७५३ स्थानीय तह लागू गर्दानयाँ नगरपालिका थप गर्दा बोदेबरसाइन लाई पनि नगरपालिका घोषित गरेको हो । बोदेबरसाइन नगरपालिका घोषित गर्दा सप्तरीका साविक वर्साइन‍, फुलकाही, मानराजा, खडगपुर, काचन, देउरी, सारस्वर, धनगढी र नेगडा गा.वि.स. गाविसलाई समेटेको छ ।
यस नगरपालिकालाई १० वडामा विभाजन गरिएको छ । यस नगरपालिकाको कूल जनसङ्ख्या ४३,२२९ रहेको छ । यसको क्षेत्रफल ५८.९२ वर्गकिलोमिटर रहेको छ । यस नगरपालिकाको केन्द्र वर्साइन‍मा राखिएको छ ।
जनसङ्ख्या
नेपालको सन् २०११ को जनगणना अनुसार बोदेबरसाइन नगरपालिकाको जनसङ्ख्या ४३,२२९ रहेको छ।
बाजीराव मस्तानी
'बाजीराव मस्तानी' एक भारतीय ऐतिहासिक रोमांस फ़िल्म हो जसको निर्देशन र निर्माण सञ्जय लीला भंसाली ले गरेका हुन्।
हेलेन मिर्रेन
हेलेन लिडिया मिर्रेन  (जन्म: जुलाई २६, १९४५) एक इंलिश चलचित्र  अभिनेत्री हुन्।
मुजफ्फराबाद
यो सहर मुजफ्फराबाद जिल्लामा झेलम र नीलम नदीहरूको सङ्गम नजिकै अवस्थित छ। यो जिल्लाको पश्चिममा खैबर पख्तुनख्वा, पूर्वमा भारतको प्रशासित जम्मू कश्मीरका कुपवाडा र बारामुल्ला जिल्लाहरू र उत्तरमा आजाद काश्मीरको नीलम जिल्ला रहेको छ।
शब्दको उत्पत्ति
बोम्बा राजवंश (१६५१) का एक प्रमुख सुल्तान मुजफ्फर खानको नामबाट यस सहरको नामकरण भएको थियो। मुजफ्फराबादको अर्थ मुजफ्फरको सहर हो। सन् १९४८-४९ युद्ध पछि, यसलाई आजाद कश्मीरको राजधानी बनाइएको थियो।
हालको इतिहास
यो आजाद जम्मू कश्मीरको राजधानी झेलम र नीलम नदीहरूको सङ्गममा अवस्थित छ। यो रावलपिन्डीबाट १३८ किलोमिटर र एबट्आबाद ७६ किलोमिटरको दूरीमा रहेको छ। सहरमा दुई किल्लाहरू छन्, जुन नीलम नदीको विपरित किनारमा अवस्थित छन्। नीलम नदी सहरबाट बग्दछ जुन डोमेलको झेलम नदीसँग मिल्छ र मुजफ्फराबादको सूक्ष्म-जलवायुमा यसले प्रमुख भूमिका खेल्लछ। ८ अक्टोबर २००५, सहरमा ७.७ रिक्टर परिमाणको भूकम्पले गएको थियो जसले धेरै जनधनको क्षति गरेको थियो।
अवस्थिति
सहर, पञ्जाबको झेलमको नजिकैकोको मैदानदेखि मङ्गला तालदेखि हिमालयको तल्लो पहाडसम्म, र उत्तरदेखि हिमालको ७०००-२०००० फिट पहाडहरूसम्म फैलिएको छ। सहरमा झेलम, नीलम र पून्च गरी तीन प्रमुख नदीहरू बग्दछा्। उपत्यकाहरू हरियो र वन जङ्गलद्वारा घेरिएको छ।